DECIZIA COMISIEI
din 24 iulie 2008
privind o contribuție financiară comunitară la măsurile de urgență de combatere a bolii de Newcastle în Estonia în 2007
[notificată cu numărul C(2008) 3723]
(Numai textul în limba estonă este autentic)
(2008/623/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 3 alineatul (3) și articolul 4 alineatul (2),
întrucât:
(1)
Decizia 90/424/CEE stabilește procedurile care reglementează contribuția financiară comunitară la măsuri veterinare specifice, inclusiv măsuri de urgență. În conformitate cu articolul 4 alineatul (2) din respectiva decizie, statele membre obțin o contribuție financiară la costurile anumitor măsuri pentru eradicarea bolii de Newcastle.
(2)
Articolul 3 alineatul (5) și articolul 4 alineatul (2) din Decizia 90/424/CEE stabilesc normele privind procentajul costurilor suportate de statele membre care pot fi acoperite de contribuția financiară comunitară.
(3)
Plata unei contribuții financiare comunitare la măsurile de urgență de eradicare a bolii de Newcastle face obiectul normelor stabilite de Regulamentul (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a măsurilor de urgență și a campaniei de combatere a anumitor boli ale animalelor în temeiul Deciziei 90/424/CEE a Consiliului (2).
(4)
În anul 2007, s-au înregistrat focare de boală de Newcastle în Estonia. Apariția acestei boli reprezintă un risc serios pentru șeptelul Comunității. În conformitate cu articolul 3 alineatul (2) din Decizia 90/424/CEE, Estonia a luat măsuri pentru combaterea acestor focare.
(5)
Estonia și-a respectat în întregime obligațiile tehnice și administrative în conformitate cu articolul 3 alineatul (3) din Decizia 90/424/CEE și cu articolul 6 din Regulamentul (CE) nr. 349/2005.
(6)
La 6 octombrie 2007, Estonia a prezentat o estimare a costurilor suportate pentru aplicarea măsurilor de eradicare a bolii de Newcastle.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Contribuția financiară a Comunității către Estonia
Estonia poate beneficia de o contribuție financiară comunitară la costurile suportate de statul membru respectiv pentru aplicarea măsurilor de combatere a bolii de Newcastle în 2007, în conformitate cu articolul 3 alineatul (2) și cu articolul 4 alineatul (2) din Decizia 90/424/CEE.
Articolul 2
Destinatar
Prezenta decizie se adresează Republicii Estonia.
Adoptată la Bruxelles, 24 iulie 2008.